**Llefaru Grŵp**

Rap rheolau

Rheolau, rheolau,

Rheolau o hyd,

Rheolau, rheolau o’m cwmpas i gyd.

Peidiwch ymladd yn yr ysgol,

Peidiwch neidio dros y llwyn,

Peidiwch tynnu llun â beiro,

Peidiwch meiddio pigo’ch trwyn.

Peidiwch bwyta dim cyn cinio,

Peidiwch rholio yn y mwd,

Peidiwch rhedeg yn y dosbarth,

Peidiwch cuddio dan eich hwd.

Peidiwch meiddio taflu sbwriel,

Peidiwch poeri ar y llawr,

Peidiwch neidio i’r pwll nofio,

Peidiwch gwneud graffiti mawr.

Peidiwch gweiddi yn y gampfa,

Peidiwch dwdlan ar eich llyfrau,

A pheidiwch, peidiwch, byth, da chi

Â THORRI Y RHEOLAU!

*Aled Richards*